**Сцэнар літаратурна-музычнай кампазіцыі “Песні і казкі Роднай зямлі”**

**Настаўнікі пачатковых класаў гімназіі №6 г. Гродна: Быкоўская Вера Нікалаеўна, Нядвецкая Лізавета Сяргееўна.**

**Настаўнік:** Добры дзень, дарагія дзеці і паважаныя госці. Доўжыцца у нашай гімназіі маленькае, але сапраўднае свята – “Тыдзень пачатковай школы”. У гэтым годзе ён прысвечаны нашай Роднай Беларусі. Рыхтуючы і праводзячы калектыўныя творчыя справы мы атрымлівалі радасць ад новых ведаў, ад яднання ў гэтых справах вучняў, настаўнікаў і бацькоў. Вось і сення у нас, але чуеце вы, нехта да нас ідзе.

*(Выходзіць Прыгажуння Чараўніца Казачніца).*

**Казачніца:** Добры дзень усім! Я - Прыгажуння Чараўніца Казачніца. Сення у нас вельмі прыемная і важная сустрэча. Мы завітаем у чароўны свет родных песен і казак.
Як кажуць сярод людзей – без песні няма назей. Песня і казка як у крышталі свету пакажуць дальнія далі.

*(Гучыць музыка, выходяць тры хлопчыка – падарожнікі)*

**Першы:** Ідзем мы па свеце і бачым як прыгожа на нашай зямлі. Родны край… Залатыя палі, зяленыя лясы, празрыстыя крыніцы, азеры і рэкі. Прыгожыя гарады і вескі.

**Другі:** Ідзем мы тры дні і тры ночы, ды яшчэ поў дні. Давайце прысядзем адпачнем.

**Трэці:** Слухайте, хлопцы, спявае нехте. Прыслухайцеся.

**Першы:** Відаць жаваранак.

**Другі:** Не, гэта лес шуміць.

**Трэці:** *(Прыпаў вухам да зямлі)* Ды гэта ж Зямля наша спявае.

**Казачніца:** Так, так, мае даражэнькія! Зямля спявае, і людзі спяваюць! *(Паводле легенды “Адкуль песня бярэцца”)*

*(Далей выконваюцца две песні, якія суправаджаюцца танцамі)*

1. Саўка ды Грышка.

Саўка ды Грышка ладзілі дуду -
Павесяліцца ды прагнаць нуду.
Ду ду ду ду
Ду ду ду ду
Ду ду ду ду ду
Ду ду ду ду
Ду ду ду ду
Ды прагнаць нуду.

Як разышліся музыкі ў гар,
Згінула гора, згінула туга.
У ха ха ха
У ха ха ха
У ха ха ха ха
У ха ха ха
У ха ха ха

Згінула туга.

Дзядок старэнькі, ёлкі ўзяўшы скрут,
Кіем на дзьверы паказаў ім тут.
Ту ту
Ту ту
Ту ту ту ту ту
Ту ту
Ту ту
Паказаў ім тут.

Вы сабе дуйце сваё го-ца-ца,
Толькі не страшце малага хлапца.
Го ца ца ца
Го ца ца ца
Го ца ца ца ца
Го ца
Го ца
Малага хлапца.

Саўка ды Грышка ладзілі дуду -
Павесяліцца ды прагнаць нуду.
Ду ду ду ду
Ду ду ду ду
Ду ду ду ду ду
Ду ду ду ду
Ду ду ду ду
Ды прагнаць нуду

**Казачніца:** Вельмі цудоўная песня! Мы паслухалі, як спяваюць нашы хлапчукі, а зараз паслухаем дзяўчат.

1. (Гучыць беларуская народная песня “Ох, і сеяла Ульяніца лянок”)

Ох, і сеяла Ульяніца лянок,
Ох, і сеяла Іванаўна лянок.
Прыпеў (паўтараецца пасля кожнай страфы):
Ох, сэрца лянок,
Мая радасць ты, лянок,
Усё бялюсенькі кужадёк!

Ох, палола Ульяніца лянок,
Ох. палола Іванаўна лянок.

Ох, ірвала Ульяніца лянок,
Ох, ірвала Іванаўна лянок.

А сарваўшы, у снапочкі ставіла,
А сарваўшы, у снапочкі ставіла.

Ох, і слала Ульяніца лянок,
Ох, і слала Іванаўна лянок.

Ох, і мяла Ульяніца лянок,
Ох, і мяла Іванаўна лянок.

Ох, і прала Ульяніца лянок,
Ох, і прала Іванаўна лянок.

Ох, і ткала Ульяніца лянок,
Ох, і ткала Іванаўна лянок.

А саткаўшы, ды сарочак нашыла.
А саткаўшы, ды бялёвых нашыла.

**Казачніца:** Як прыгожа і хораша! Народная песня з’яўляецца невычэрпнай крыніцай для творчасці паэтаў і кампазітараў. Якія таксама складаюць прыгожыя песні пра нашу родную Беларусь. Зараз адну з іх паслухаем.

*(Выконваецца песня “Люблю наш край”)*

Люблю наш край"

Люблю наш край, старонку гэту,

Дзе я радзілася, расла.

Дзе ў першы раз пазнала шчасце,

Слязу нядолі праліла.

Дзе ў першы раз пазнала шчасце,

Слязу нядолі праліла.

Люблю народ наш беларускі,

І хаты, у зелені садоў,

Залочаныя збожжам нівы,

Шум нашых гаяў і лясоў.

Залочаныя збожжам нівы,

Шум нашых гаяў і лясоў.

Проігрыш

І песню родную люблю я,

Што ў поле жнеі запяюць.

Як гукі звонкія над нівай

Пераліваюцца, плывуць

Як гукі звонкія над нівай

Пераліваюцца, плывуць

Мне тут усе для сэрца міла,

Бо я люблю свой родный край

Дзе з першым шчасцем я спазналась,

Дзе срэбным звонам кліча гай.

Дзе з першым шчасцем я спазналась,

Дзе срэбным звонам кліча гай.

**Казачніца:** Песня і казка ходзяць у пары, сеюць па свеце дзівы і чары. *(Паводле “Песня и казка” Янка Купала”)*

 Ці хочаце вы даведацца, чаму пралескі сінія? Дык слухайце ўважліва і глядзіце. (*Паводле апавядання Ганны Скаражынскай-Савіцкай “Чаму пралескі сінія”)*

 *(На музыку на сцэне з’яўляюцца дзяўчынкі-яліначкі)*

**Кветка:** *(Музыка, кветка прачынаецца, устае, пацягваецца).*

Як цудоўна! Я з’явілася на свет! Я жыву! *(Праходзіць па сцэне. Глядзіць на яліначкі).*

Але ніхто мяне не чуе. Высокія яліны гамоняць між сабой, а мяне нават не заўважаюць. *(Кветка самотна праходзіць па сцэне. З’яўляецца жаба).*

**Жаба:** Вось і першая кветка расцвіла. Але чаму ты такая непрыкметная, празрыстая, бясколерная?

**Кветка:** Не ведаю, можа я залішне ўзяла вады з расталага снегу, таму і празрыстая?

**Жаба:** А як цябе завуць?

**Кветка:** Таксама не ведаю.

**Жаба:** Не цікава с табою, а ніякага ўражання ад цябе, не хачу я с табой сябраваць, паскачу далей.

**Кветка:** *(Сспрабуючы дагнаць жабу)* О, як маркотна і крыўдна.

*(Танец еліначак).*

**Первая ялінка:** Яліначкі, сястрычкі, заўседы мы зялененькія, вяселенькія.

**Другая ялінка:** Не баімся мы ні холаду зімовага, ні жары летняй.

**Трэцяя ялінка:** Бо мы заўжды сябруем, адзін аднога падтрымліваем.

**Праменчык:** *(Выходзіць пад музыку. Свеціць у розныя бакі лехтарыкам)*

Прывітанні, яліначкі!

**Ялінкі:** Прывітанне, рады цябе бачыць, праменчык!

*(Чуецца плач кветкі).*

**Праменчык:** Хто гэта плача? А ну, расхіліцеся*! (Бачыць кветку, падыходзіць да яе).* Чаго ты плачаш?

**Кветка:** Сумна мне, я такая непрыкметная, бясколерная, і не ведаю, як мяне завуць. Вось і жабка не захацела са мной сябраваць.

**Праменчык:** Не плач. Завуць цябе Пралеска, таму што ты расцешь на пералесках і праталінках.

**Кветка:** Пралеска! Якое прыгожае імя. Але чаму я такая празрыстая?

**Праменчык:** Не хвалюйся, зараз мы гэта паправім. Ялінкі расхіліцеся!

*(Пад музыку выходзіць сонца і неба).*

Глядзі і слухай, гэта сонца і прыгожае блакітна-сяняе неба.

*(Сонца і Неба чытаюць верш Я. Коласа “Усход сонца”)*

Сонца:

На усходзе неба грае

Пераліўным блескам,

Сыпле золата над гаем

I над пералескам.

Неба:

Чуць-чуць дрогне, праліецца

Чырвань на усходзе –

Гэта неба усміхнецца

Людзям і прыродзе.

Сонца:

Смех адказны, смех шчаслівы

Ходзіць на пагорках.

Час світання – час зычлівы...

Гаснуць, нікнуць зоркі.

Неба:

Шырай, шырай зараніца

Разнімае крылле,

Нібы пожар б'е крыніцай

Там, на небасхіле.

Сонца:

Сноп праменняў, пышна ўзняты,

Сее бляск-чырвонцы –

Гэта неба сцеле шаты

На дарогу сонцу.

Неба:

Над палямі мрок прарваўся,

Па нізах расплыўся,

Лес туманам заснаваўся,

Луг расой абмыўся.

Сонца:

Агнявыя валаконцы

Ткуцца ў шоўк чырвоны –

Гэта хмаркі ладзяць сонцу

I дзяньку кароны.

Неба:

Як прыемна пахне збожжа!

А вакол – спакойна!

Эх, як слаўна, як прыгожа,

Хораша, прыстойна!

Сонца:

I сабрала неба фарбы

Колераў дзівосных...

I дзе ёсць такія скарбы

Гожства, сугалосся?!

 *(Пад музыку Сонца і Неба абыходзяць Пралеску. Надзяюць Пралесачцы сінянькі вяночак. Праменчык напраўляе свет ліхтарыка на Пралеску).*

**Першая Ялінкі:** Ой, глядзіце! Пралеска пабачыла прыгожае блакітна-сіняе неба, якое адлюстравалася ў яе празрыстых пялестках. Сонейка асвяціла яе сваімі ласкавымі праменчыкамі. Пралеска зрабілася сіняя, як неба.

**Праменчык:** Якая ты прыгожая! Гэта Неба і сонейка падаравала табе такую незвычйную прыгажосць. Цяпер ты будзешь нібы лапінка сіняга неба на зямлі.

**Пралеска:** *(Радасна прабягаючы)* Цудоўна! Цудоўна! Цудоўна!

**Неба:** Мы вельмі рады, што табе спадабаўся наш падарунак.

**Сонца:** І мы заўседы будзем табе ласкава ўсміхацца.

**Праменчык:** А я хачу падараваць табе вось гэтае жоўценькае вочка, якое заўжды будзе свяціцца мноствам маленькіх праменчыкаў. *(Цалуе Пралеску).*

*(Усе разам)* Як прыгожа! Як весела! Як цудоўна!

*(З’яўляецца жабка, яна сумная )*

**Пралеска:** Ідзі да нас, жабка.

**Жабка:** Прабач мяне, пралесачка

*(Усе выходзяць і спяваюць песню пра сяброўства).*